text: Mange kældre oversvømmet
  23 maj 2014 kl. 05.55
  Morgenen igennem har Falck modtaget mange henvendelser om oversvømmede kældre i det syd- og sønderjyske.
  Falck oplyser til TV SYD, at de indtil videre har modtaget 62 henvendelser fra borgere klokken 7.40 fredag morgen. Primært er det vand i kælderen, der volder problemer.
  -Vi forventer, at der kommer flere henvendelser i løbet af morgenen, når butikker skal åbne, og folk møder ind og opdager vandskader, fortæller Louis Honore, kommunikationschef hos Falck, til TV SYD.
  Det er i Sydøst- og Sønderjylland uvejret har ramt hårdest.
  DMI har varslet endnu mere regn her til formiddag og henover middag.
  